
S E K T O R S K A   A N A L I Z A
za utvrđivanje predloga prioritetnih oblasti od javnog interesa i potrebnih sredstava 
za finansiranje projekata i programa nevladinih organizacija
iz Budžeta Crne Gore u 2027. godini
	Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.








1. OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO
1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:
	
	socijalna i zdravstvena zaštita
	
	razvoj civilnog društva i volonterizma
	
	zaštita životne sredine

	
	smanjenje siromaštva
	
	evroatlantske i evropske integracije Crne Gore
	
	poljoprivreda i ruralni razvoj

	
	zaštita lica sa invaliditetom
	
	institucionalno i vaninstitucionalno obrazovanje
	
	održivi razvoj

	
	društvena briga o djeci i mladima
	
	nauka
	
	zaštita potrošača

	
	pomoć starijim licima
	
	umjetnost
	
	rodna ravnopravnost

	
	zaštita i promovisanje ljudskih i manjinskih  prava
	
	kultura
	
	borba protiv korupcije i organizovanog kriminala

	
	vladavina  prava
	
	tehnička kultura
	
	borba  protiv  bolesti  zavisnosti

	
	druge  oblasti  od  javnog  interesa  utvrđene posebnim zakonom (navesti koje):  lokalni ekonomski razvoj 

· Zakon o regionalnom razvoju (“Službeni list Crne Gore”, br.117/26 od 07.08.2026. godine)




2. PRIORITETNI PROBLEMI I POTREBE KOJE TREBA RIJEŠITI U 2027.GODINI FINANSIRANJEM PROJEKATA I PROGRAMA NVO
2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.
	Opis problema:

	Regionalni razvoj Crne Gore karakterišu izražene socio-ekonomske razlike između pojedinih regiona i jedinica lokalne samouprave. Ove razlike direktno utiču na kvalitet života građana i ogledaju se u neujednačenoj dostupnosti javnih usluga, infrastrukture, ekonomskih prilika i drugih razvojnih resursa. Posebno je izražen jaz između razvijenijih opština Središnjeg i Primorskog regiona i manje razvijenih područja Sjevernog regiona.
Postojeće regionalne disparitete dodatno produbljuju neravnomjerna raspodjela resursa, koncentracija investicija i kapitala u ograničenom broju opština, nedovoljna infrastrukturna povezanost, kao i slabiji privredni kapaciteti sjevernog dijela zemlje. Na regionalne razlike utiču brojni međusobno povezani faktori, uključujući geografsku udaljenost, nepovoljna demografska kretanja, nisku stopu zaposlenosti, ograničenu dostupnost obrazovnih sadržaja i nedovoljno razvijene institucionalne kapacitete. Navedeni izazovi ukazuju na potrebu za unapređenjem postojećeg pristupa regionalnoj politici i snažnijim podsticanjem lokalnih razvojnih inicijativa.
Prema Indeksu razvijenosti jedinica lokalne samouprave, posljednji put ažuriranom u oktobru 2025. godine, najviši nivo razvijenosti bilježe Budva (170,5), Tivat (134,68) i Podgorica (116,98). Nasuprot tome, među najmanje razvijenim opštinama nalaze se Petnjica (12,89), Gusinje (41,55) i Andrijevica (46,24). Ovi podaci jasno ukazuju na značajne razlike u stepenu razvijenosti unutar države. Posebno zabrinjava činjenica da se dvanaest od trinaest nerazvijenih opština nalazi u Sjevernom regionu, koji se već duži period suočava sa nepovoljnim demografskim i ekonomskim kretanjima.
Dodatnu zabrinutost izazivaju rezultati Popisa stanovništva, domaćinstava i stanova iz 2023. godine, prema kojima je broj stanovnika Sjevernog regiona smanjen za 14,2% u odnosu na prethodni popis. Ovaj trend nije posljedica isključivo prirodnog kretanja stanovništva, već i intenziviranih migracionih procesa, kako unutar zemlje, naročito prema urbanim centrima, tako i prema inostranstvu. Kontinuirani odliv stanovništva dodatno smanjuje raspoloživi ljudski potencijal, slabi lokalne privredne kapacitete i otežava pružanje javnih usluga, čime se stvara začarani krug nedovoljne razvijenosti i depopulacije.
Regionalne nejednakosti dodatno se potvrđuju kroz druge važne socio-ekonomske pokazatelje. U manje razvijenim opštinama prisutne su više stope nezaposlenosti, manji broj registrovanih privrednih subjekata, niži nivo konkurentnosti i dohotka po stanovniku, kao i ograničena dostupnost kvalitetnih obrazovnih i zdravstvenih usluga. Istovremeno, nedostatak investicija i razvojnih prilika dodatno smanjuje sposobnost lokalnih zajednica da zadrže stanovništvo i privuku nove stanovnike, preduzetnike i investitore.
U takvom kontekstu, unapređenje regionalnog razvoja zahtijeva primjenu pristupa „odozdo nagore“ (bottom-up), u okviru kojeg lokalne samouprave ne bi imale isključivo ulogu korisnika državnih razvojnih politika, već bi bile aktivni nosioci planiranja i realizacije razvojnih procesa. Jačanje uloge lokalnih zajednica podrazumijeva njihovo aktivnije učešće u identifikovanju potreba, definisanju prioriteta, pripremi i sprovođenju razvojnih projekata, kao i praćenju njihovih rezultata.
Poseban značaj ima sistematsko mapiranje lokalnih razvojnih potencijala, uključujući prirodne, ljudske, infrastrukturne, kulturne i privredne resurse, kao i identifikovanje konkurentskih prednosti svake lokalne zajednice. Na osnovu takve procjene potrebno je usmjeravati raspoložive javne i privatne resurse prema projektima koji mogu generisati održiv ekonomski rast, nova radna mjesta, unapređenje kvaliteta javnih usluga i zadržavanje stanovništva.
U skladu sa Zakonom o regionalnom razvoju, dodatnu osnovu za unapređenje planiranja i sprovođenja razvojnih politika predstavlja uspostavljanje sveobuhvatne mape resursa. Takav instrument treba da omogući sistematizovano evidentiranje i prostorno sagledavanje prirodnih, ljudskih, privrednih, infrastrukturnih, kulturnih i drugih razvojnih potencijala jedinica lokalne samouprave. Njena izrada i kontinuirano ažuriranje doprinijeli bi kvalitetnijem prepoznavanju lokalnih komparativnih prednosti, efikasnijem usmjeravanju javnih i privatnih ulaganja, kao i boljem povezivanju raspoloživih resursa sa konkretnim razvojnim potrebama i prioritetima lokalnih zajednica.
Istovremeno, održiv i uravnotežen regionalni razvoj zahtijeva snažniju koordinaciju i međuresornu saradnju državnih i lokalnih institucija, uz aktivno uključivanje civilnog društva, akademske zajednice i privatnog sektora. Takav partnerski model omogućio bi bolje usklađivanje razvojnih politika sa stvarnim potrebama lokalnih zajednica, efikasnije korišćenje dostupnih resursa i kvalitetnije praćenje efekata razvojnih intervencija.
Sve navedeno ukazuje na potrebu za sveobuhvatnim i teritorijalno prilagođenim pristupom regionalnom razvoju Crne Gore. Cilj takvog pristupa treba da bude smanjenje postojećih razvojnih razlika, zaustavljanje negativnih demografskih trendova, jačanje lokalnih ekonomija i stvaranje jednakijih uslova za život i rad građana, bez obzira na mjesto u kojem žive. Na taj način moguće je izgraditi inkluzivniju, otporniju i pravedniju razvojnu politiku koja će bolje valorizovati potencijale svih djelova zemlje i doprinijeti dugoročnom i održivom razvoju Crne Gore.


	Podaci (analize, studije, statistički izvještaji, itd.) koji pojašnjavaju navedeni problem
	Izvor(i) podataka

	1. Postojanje velikog razvojnog jaza između Sjevernog i druga dva regiona Crne Gore (Središnjeg i Primorskog)

2. Nedovoljno jaki kapaciteti jedinica lokalne samouprave  i potreba za daljim unapređenjem sistemskog upravljanja regionalnim  razvojem


3. Sama visina ulaganja sredstava nije dovoljna za smanjenje problema depopulacije i ostavrenje očekivanih razvojnih potencijala

4. Jedinice lokalne samouprave imaju izražen problem sapravovremenim strateškim planiranjem, identifikacijom prioriteta i pretvaranjem lokalnih potencijala u konkretne razvojne projekte


5. Koncentracija nedovoljno razvijenih opština u Sjevernom regionu (12 od 13)

6. Velike razlike u razvijenosti CG 



7. Smanjenje broja stanovnika, naročito u sjevernom regionu,  i migracije iz Sjevernog regiona

8. Veća nezaposlenost i slabije tržište rada u Sjevernom regionu

9. Koncentracija privredne aktivnosti u manjem broju opština

10. Slabiji institucionalni kapaciteti JLS

11. Velika razlika između najkonkurentnije i najmanje konkurentne jedinice lokalne samouprave


12. Veliki jaz između najkonkurentnije i najmanje konkurentne opštine 
	· Revidirana Strategija regionalnog razvoja Crne Gore za period 2023-2027.


· Izvještaj o realizaciji Akcionog plana Revidirane strategije regionalnog razvoja Crne Gore 2023 - 2027, za 2025. godinu


· Završni izvještaj o realizaciji Strategije regionalnog razvoja Crne Gore, za period 2014-2020. godine (www.gov.me)

· Zvanične web stranice lokalnih samouprava



· Službeni list Crne Gore


· Ministarstvo donijelo Pravilnik o listi stepena razvijenosti jedinica lokalne...

· MONSTAT | UPRAVA ZA STATISTKU


· ARS saopstenje_2025.pdf

· Broj i struktura poslovnih subjekata u Crnoj Gori 2026.god_CG.pdf

· Revidirana Strategija regionalnog razvoja Crne Gore za period 2023-2027.

· Pregled dokumenta | Sluzbeni list Crne Gore





2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.
	Naziv strateškog/planskog dokumenta/propisa
	Naziv poglavlja/ mjere/ aktivnosti

	1. Revidirana strategija regionalnog razvoja Crne Gore za period 2023 – 2027. godina


		SC 1: Jačanje funkcionalnosti jedinica lokalne samouprave kroz sistemsko upravljanje regionalnim razvojem (svi operativni ciljevi) 
SC 2:  Ostvarenje održivog ekonomskog razvoja regiona kroz jačanje ljudskih potencijala i podsticanja za zapošljavanje radi poboljšanja kvaliteta života (svi operativni ciljevi) 
SC 3: Povećanje konkurentnosti regiona, zasnovano na unaprjeđenju infrastrukture, poboljšanje poslovnog ambijenta i razvoj prioritetnih sektora i sektora sa potencijalom rasta (svi operativni ciljevi) 







2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.
	Opis načina doprinosa nevladinih organizacija u rješavanju problema
	Konkretni mjerljivi pokazatelji doprinosa nevladinih organizacija
	Izvor(i) podataka

	Nevladine organizacije (NVO) predstavljaju značajan resurs za unapređenje regionalnog razvoja i smanjenje teritorijalnih nejednakosti u Crnoj Gori. Kao važna spona između institucija i građana, NVO mogu značajno doprinijeti boljem razumijevanju lokalnih potreba, prepoznavanju razvojnih potencijala i efikasnijem planiranju i korišćenju raspoloživih resursa.
Saradnja NVO sa institucijama, jedinicama lokalne samouprave i drugim relevantnim akterima omogućava participativniji i kvalitetniji pristup kreiranju i sprovođenju razvojnih politika. Njihova neposredna povezanost sa lokalnim zajednicama i građanima posebno je značajna za oblikovanje politika i mjera koje odgovaraju stvarnim potrebama stanovništva.
NVO sektor može pružiti značajan doprinos kroz sprovođenje istraživanja potreba lokalnih zajednica, mapiranje razvojnih resursa i identifikovanje komparativnih prednosti pojedinačnih opština. Rezultati ovakvih istraživanja mogu predstavljati važnu osnovu za izradu kvalitetnijih strateških dokumenata i definisanje realističnih razvojnih ciljeva, zasnovanih na konkretnim potrebama i potencijalima lokalnih zajednica.
U tom kontekstu, posebno je značajna izrada i kontinuirano unapređivanje mape resursa jedinica lokalne samouprave. Ovakav instrument može objediniti i sistematizovati podatke o prirodnim, ekonomskim, ljudskim, infrastrukturnim, kulturnim i drugim resursima kojima raspolažu lokalne zajednice, uz istovremeno sagledavanje stepena njihove iskorišćenosti i mogućnosti za dalju valorizaciju. Mapa resursa može predstavljati važnu osnovu za identifikovanje razvojnih prioriteta, poređenje potencijala među opštinama, usmjeravanje investicija i kvalitetnije povezivanje lokalnih potencijala sa dostupnim izvorima finansiranja. Njeno redovno ažuriranje omogućilo bi da se razvojno planiranje zasniva na relevantnim i dostupnim informacijama o resursima i potrebama lokalnih zajednica.
NVO mogu imati značajnu ulogu u procesu kreiranja i ažuriranja ovakve mape, posebno kroz prikupljanje podataka na lokalnom nivou, konsultacije sa građanima, privrednim subjektima i drugim zainteresovanim stranama, kao i kroz stručnu analizu potencijala i mogućnosti njihove valorizacije. Na taj način, mapa resursa ne bi predstavljala samo bazu podataka, već i praktičan alat za planiranje i pokretanje konkretnih razvojnih inicijativa.
Poseban značaj može imati angažovanje NVO u analizi razvojnih potencijala opština, bilo kroz sveobuhvatnu procjenu razvojnih mogućnosti lokalne zajednice, bilo kroz detaljnu analizu pojedinačnih sektora i potencijala, kao što su turizam, poljoprivreda, zanatstvo, energetska efikasnost ili kulturna baština. Povezivanjem ovih analiza sa mapom resursa jedinica lokalne samouprave moguće je dobiti jasniju sliku o specifičnostima svake opštine, njenim komparativnim prednostima, nedovoljno iskorišćenim resursima i mogućnostima za razvoj.
Stručni kapaciteti kojima raspolažu pojedine NVO omogućavaju uključivanje specijalizovanih znanja i iskustava, što može rezultirati inovativnim, održivim i lokalnom kontekstu prilagođenim rješenjima. Njihovo uključivanje u istraživanja i analize može biti posebno korisno u oblastima u kojima lokalne samouprave nemaju dovoljno specijalizovanih kapaciteta ili resursa za sprovođenje kompleksnijih analiza.
Pored toga, NVO mogu imati važnu ulogu u informisanju lokalnih samouprava o dostupnim izvorima finansiranja, uključujući fondove Evropske unije, međunarodne grantove i različite razvojne programe. Njihovo iskustvo u pripremi i realizaciji projekata može doprinijeti boljoj iskorišćenosti dostupnih finansijskih mehanizama i povećanju kapaciteta lokalnih samouprava za pripremu kvalitetnih projektnih prijedloga. Posebno je značajno povezivanje identifikovanih lokalnih resursa i razvojnih potencijala sa odgovarajućim izvorima finansiranja, kako bi se potencijali prepoznati kroz planske i analitičke procese mogli pretvoriti u konkretne razvojne projekte.
Dodatna vrijednost NVO sektora ogleda se u sposobnosti da prepozna nedovoljno iskorišćene lokalne resurse i potencijale, kao i da mobiliše građane, lokalne institucije i druge aktere oko razvojnih inicijativa koje mogu predstavljati pokretač šireg ekonomskog i društvenog razvoja. Upravo kroz neposredan rad sa lokalnim zajednicama, NVO mogu doprinijeti identifikovanju resursa i razvojnih ideja koje nijesu uvijek dovoljno vidljive kroz formalne institucionalne procese planiranja.
Saradnja sa nevladinim sektorom stoga lokalnim samoupravama ne donosi samo dodatne finansijske, stručne i tehničke kapacitete, već otvara prostor za nove razvojne perspektive, unapređenje institucionalnih kapaciteta, participativnije planiranje i efikasniju implementaciju razvojnih politika. Istovremeno, uključivanje NVO u prikupljanje i obradu podataka, izradu mapa resursa, analizu razvojnih potencijala i konsultacije sa lokalnim stanovništvom može doprinijeti stvaranju kvalitetnije informacione osnove za donošenje razvojnih odluka.
Uključivanje NVO u procese planiranja i sprovođenja politika regionalnog razvoja predstavlja važan preduslov za kvalitetnije i participativnije upravljanje razvojem, bolje korišćenje lokalnih potencijala i smanjenje postojećih razvojnih disproporcija među opštinama i regionima u Crnoj Gori. Posebno mjesto u tom procesu može imati sistematsko mapiranje resursa jedinica lokalne samouprave, koje bi omogućilo bolje razumijevanje specifičnosti i komparativnih prednosti lokalnih zajednica, kvalitetnije određivanje razvojnih prioriteta i efikasnije usmjeravanje javnih i drugih dostupnih resursa ka oblastima sa najvećim razvojnim potencijalom.
	· U 13 nedovoljno razvijenih jedinica lokalne samouprave[footnoteRef:1] identifikovan i analiziran barem po jedan razvojni potencijal koji bi prioritetno doprinio lokalnom ekonomskom razvoju [1:  Shodno Pravilniku o utvrđivanju Liste stepena razvijenosti jedinica lokalne samouprave] 


· Za svih 25  jedinica lokalne samouprave pripremiti pregled/mapu ključnih lokalnih resursa i razvojnih potencijala, sa informacijama o njihovoj dostupnosti, stepenu iskorišćenosti i mogućnostima valorizacije

· Najmanje 50 lokalnih resursa dodatno identifikovano i dokumentovano kroz terensko istraživanje, konsultacije sa lokalnim akterima i analizu dostupnih podataka.

· Za svih 13 prioritetnih razvojnih potencijala pripremljena analiza postojećeg stanja, kao i preporuke konkretnih aktivnosti za stavljanje u funkciju potencijala ili unapređenje njegove iskorišćenosti na optimalnim i održivim principima

· Najmanje 13 planova aktivnosti za valorizaciju prioritetnih razvojnih potencijala pripremljeno na nivou nedovoljno razvijenih jedinica lokalne samouprave.

· Najmanje 13 fokus grupa sa interesnim grupama koje djeluju u oblastima koje doprinose valorizaciji i iskorišćenosti definisanog prioritetnog razvojnog potencijala (po jedna na nivou JLS) radi diskutovanja o pripremljen preporukama konkretnih aktivnosti 


· Uključiti namanje 125 (po 5 na nivou jedinice lokalne samouprave) predstavnika lokalnih samouprava, privrede, civilnog sektora i drugih zainteresovanih strana u procese konsultacija, fokus grupe i aktivnosti jačanja kapaciteta usmjerene na identifikaciju i valorizaciju lokalnih razvojnih potencijala

· Najmanje 80% učesnika konsultativnih procesa ocijenilo pripremljene analize i preporuke kao korisne za planiranje lokalnog razvoja

· Najmanje 26 pripremljenih projekata spremnih za apliciranje u cilju realizacije predloženih aktivnosti (po dva na nivou nedovoljno razvijene JLS) 

· Najmanje 26 projektnih ideja razvijeno na osnovu identifikovanih lokalnih resursa i razvojnih potencijala

· Najmanje 26 potencijalnih izvora finansiranja identifikovano za realizaciju projekata zasnovanih na lokalnim razvojnim potencijalima

· Najmanje 13 vodiča/pregleda dostupnih izvora finansiranja pripremljeno za potrebe lokalnih samouprava i drugih lokalnih aktera

· Najmanje 13 sporazuma ili drugih oblika saradnje uspostavljeno između NVO, lokalnih samouprava, privrednih subjekata i drugih aktera radi valorizacije lokalnih resursa

· Najmanje 20 uključenih lokalnih samouprava koristi rezultate mapiranja resursa i analiza razvojnih potencijala u procesu planiranja i pripreme projekata.

 
	· Podaci sa web stranica lokalnih samouprava, Uprave za statistiku, kao i ostalih relevantnih institucija, Strateških dokumenata na lokalnom i nacionalnom nivou 

· Informativni i promotivni materijal

· Izvještavanje u medijima





      3. OSTVARIVANJE STRATEŠKIH CILJEVA
3.1.Navesti ključne strateške ciljeve iz sektorske nadležnosti čijem će ostvarenju u 2027. godini doprinijeti projekti i programi nevladinih organizacija.
	Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2027. godini
	Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati)

	Revidirana strategija regionalnog razvoja Crne Gore za period 2023 – 2027. godina:
SC 1: Jačanje funkcionalnosti JLS kroz sistemsko upravljanje regionalnim razvojem (svi operativni ciljevi) 
SC 2:  Ostvarenje održivog ekonomskog razvoja regiona kroz jačanje ljudskih potencijala i podsticanja za zapošljavanje radi poboljšanja kvaliteta života (svi operativni ciljevi) 
SC 3: Povećanje konkurentnosti regiona, zasnovano na unaprjeđenju infrastrukture, poboljšanje poslovnog ambijenta i razvoj prioritetnih sektora i sektora sa potencijalom rasta (svi operativni ciljevi) 
	Javni konkurs za projekte i programe nevladinih organizacija u 2027. godini kroz finansiranje i realizaciju projektnih aktivnosti, doprinijeće na sledeći način:
Definisanje prioritetnog razvojnog potencijala jedinice lokalne samouprave, uz detaljnu razradu plana aktivnosti za njegovo stavljanje u funkciju, unapređenje i efikasnu i održivu valorizaciju, predstavlja važnu osnovu za unapređenje politika i aktivnosti u oblasti regionalnog razvoja. Ciljano kreiran plan omogućava detaljnije sagledavanje konkretnog lokalnog resursa, njegovih razvojnih mogućnosti, ograničenja i potreba, čime se stvaraju uslovi za definisanje preciznijih i na lokalnom nivou utemeljenih mjera podrške. Istovremeno, rezultati ovakvog pristupa mogu poslužiti kao osnova za razvoj novih modela valorizacije lokalnih potencijala i unapređenje konkurentnosti jedinica lokalne samouprave.
Ovakav pristup doprinosi jačanju održivog, pametnog i inkluzivnog rasta, u skladu sa vizijom Revidirane strategije regionalnog razvoja Crne Gore za period 2023–2027. godine: „Ravnomjerniji regionalni razvoj za život po mjeri čovjeka, zasnovan na konkurentnosti, inovativnosti, unaprjeđenju ljudskog kapitala, digitalizaciji, dekarbonizaciji i socijalnoj inkluziji“. Fokusiranje na detaljnu analizu konkretnog razvojnog potencijala, uz primjenu participativnog pristupa i uključivanje lokalnih aktera, dodatno potvrđuje značaj lokalnog nivoa u sprovođenju politike regionalnog razvoja. Na ovaj način jačaju se kapaciteti lokalnih zajednica za prepoznavanje i aktiviranje sopstvenih razvojnih resursa, unapređuje se kvalitet lokalnog razvojnog planiranja i stvaraju uslovi za realizaciju konkretnih razvojnih inicijativa koje mogu dugoročno doprinijeti povećanju lokalne konkurentnosti i smanjenju regionalnih dispariteta.


 
4. JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA
4.1.Navesti javne konkurse koji se predlažu za objavljivanje u 2027. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.
	Naziv javnog konkursa 
	Iznos
	Drugi donatori s kojima je potrebno koordinirati oblasti finansiranja

	“Mapa lokalnog razvoja – resursi i potencijali”

	250.000,00€
	




4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2027. godini.
	Opis glavnih grupa korisnika, njihov broj i potrebe

	Korisnici ovog projekta su primarno lokalne samouprave (13), odnosno sve interesne grupe na lokalnom nivou -  preduzetnici i građani, posebno građani Sjevernog regiona (minimum 20% stanovnika svake opštine), kreatori politika na lokalnom i državnom nivou.



4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.
	Očekivani broj projekata koji se planira finansirati / broj ugovora koje se planira zaključiti s NVO

	Naziv javnog konkursa: 
“Mapa lokalnog razvoja – resursi i potencijali”
	[bookmark: _GoBack]Broj planiranih projekata koji će se finansirati, odnosno broj ugovora koji se planira zaključiti je jedanaest (11)



4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.
	Naziv javnog konkursa:

	Najniži iznos finansijske podrške koju će biti moguće ostvariti na osnovu javnog konkursa: 15.000,00 €
	Najviši iznos finansijske podrške koju će biti moguće ostvariti na osnovu javnog konkursa: 25.000,00 €



NAPOMENA: stavom 4 člana 32ž Zakona o NVO, definisano je: “Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.” 

5. KONSULTACIJE SA ZAINTERESOVANIM NEVLADINIM ORGANIZACIJAMA
5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.
	Metoda konsultacija (npr. web, email, konsultativni sastanak, itd.)
	Datumi sprovedenih konsultacija
	Naziv  NVO koje su učestvovale u konsultacijama

	Javni poziv za konsultacije objavljen na sajtu Ministarstva regionalno-investicionog razvoja i saradnje sa nevladinim organizacijama Ministarstvo regionalno-investicionog razvoja i saradnje sa nevladinim organizacijama i portalu e-uprava
	
	



6. KAPACITETI ZA SPROVOĐENJE JAVNOG KONKURSA
6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom). 
	Naziv javnog konkursa
	Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija
	Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija

	“Mapa lokalnog razvoja – resursi i potencijali”

	Dva (2)
	Momir Čukić 

	
	
	Marija Dragović




Ovjera ministra:
	
	
    Ernad Suljević
	

	
	

	
	                    Ime i prezime
	                          M.P.

	                         Potpis

